ddrg/super_eurlex huggingface dataset:
A Bizottság 2559/98/EK rendelete

(1998. november 27.)

a jövedéki adó alóli mentesség alkalmazásában az alkohol teljes denaturálására vonatkozó eljárások kölcsönös elismeréséről szóló 3199/93/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az alkohol és az alkoholtartalmú italok jövedéki adója szerkezetének összehangolásáról szóló, 1992. október 19-i 92/83/EGK tanácsi irányelvre [1] és különösen annak 27. cikke (4) bekezdésére,

tekintettel a legutóbb a 96/99/EK irányelvvel [2] módosított, a jövedékiadó-köteles termékekre vonatkozó általános rendelkezésekről és e termékek tartásáról, szállításáról és ellenőrzéséről szóló, 1992. február 25-i 92/12/EGK tanácsi irányelvre [3] és különösen annak 24. cikkére,

tekintettel a legutóbb a 2546/95/EK rendelettel [4] módosított, a jövedéki adó alóli mentesség alkalmazásában az alkohol teljes denaturálására vonatkozó eljárások kölcsönös elismeréséről szóló, 1993. november 22-i 3199/93/EK bizottsági rendeletre [5],

tekintettel a Jövedékiadó-bizottság véleményére,

mivel a 92/83/EGK irányelv 27. cikke (1) bekezdésének a) pontja alapján a tagállamoknak mentesíteniük kell a jövedéki adó alól az olyan alkoholt, amelyet bármely tagállam előírásainak megfelelő módon teljesen denaturáltak, feltéve, hogy ezen előírásokat az említett cikk (3) és (4) bekezdésében megállapított feltételeknek megfelelően közölték és elfogadták;

mivel Olaszország módosítást közölt a 3199/93/EK rendelet által engedélyezett denaturáló szerre vonatkozóan,

ELFOGADTA EZT A RENDELETET:

1. cikk

"Olaszország

A denaturálandó etil-alkoholnak legalább 90 térfogatszázalék vízmentes etil-alkohol-tartalommal kell rendelkeznie. A vízmentes etil-alkohol minden hektoliteréhez a következőket kell hozzáadni:

- 125 gramm tiofén,

- 0,8 gramm denatonium benzoát,

- 25 tömegszázalékos vizes oldatban 3 gramm C.I. savas vörös 24,

- 2 liter metil-etil-keton."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. november 27-én.

a Bizottság részéről

Mario Monti

a Bizottság tagja

[1] HL L 316., 1992.10.31., 21. o.

[2] HL L 8., 1997.1.11., 12. o.

[3] HL L 76., 1992.3.23., 1. o.

[4] HL L 260., 1995.10.31., 45. o.

[5] HL L 288., 1993.11.23., 12. o.

--------------------------------------------------
A Bizottság 759/98/EK rendelete

(1998. április 3.)

a marha- és borjúhús-ágazatbeli behozatali és a kiviteli engedélyekre vonatkozó alkalmazási szabályokról szóló 1445/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2634/97/EK rendelettel [1] módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [2] és különösen annak 9. és 13. cikkére,

mivel a legutóbb a 260/98/EK rendelettel [3] módosított, a marha- és a borjúhús-ágazatbeli behozatali és a kiviteli engedélyekre vonatkozó alkalmazási szabályokról és a 2377/80/EGK rendelet hatályon kívül helyezéséről szóló, 1995. június 26-i 1445/95/EK bizottsági rendelet [4] 7. cikke előírja, hogy valamennyi, 1998. január 2-ától exportált termékre kiviteli engedélyt kell kiadni;

mivel a legutóbb az 1404/97/EK rendelettel [5] módosított, a mezőgazdasági termékekre vonatkozó behozatali és kiviteli engedélyek, valamint előzetes rögzítési bizonyítványok rendszerének alkalmazására vonatkozó közös részletes szabályok megállapításáról szóló, 1988. november 16-i 3719/88/EGK bizottsági rendelet [6] 5. cikkének (1) bekezdése előírja, hogy a kiviteli engedélyt nem kell megkövetelni olyan termékekre, amelyekre nem kérelmeznek visszatérítést, és olyan mennyiségek esetében, amelyekre az engedély biztosítéka 5 ECU vagy ennél kevesebb lenne;

mivel a marha- és borjúhús esetében az 5 ECU összegkorlát egy állatnak vagy 200 kg marhahúsnak felel meg; mivel ez a korlát túl alacsonynak bizonyult, különösen egyes hagyományos, határon átlépő kereskedelmi folyamatok számára; mivel ennek megfelelően eltérést kell előírni a 3719/88/EGK rendelettől, hogy ez az összeg 60 ECU-re emelkedjen;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

Az 1445/95/EK rendelet 7. cikke a következő bekezdéssel egészül ki:

"A 3719/88/EGK rendelet 5. cikke (1) bekezdésének negyedik francia bekezdése ellenére azonban nem követelnek meg kiviteli engedélyt a 8. cikk (2) bekezdése második francia bekezdésének hatálya alá tartozó olyan mennyiségű termékekre, amelyek esetében az engedély biztosítéka 60 ECU vagy ennél kisebb összeg lenne. Ha az engedélyt állatonként adják ki, és ha a 60 ECU összeg nem felel meg a teljes állatlétszámnak, a biztosítékot úgy tekintik, hogy a következő nagyobb teljes állatlétszám biztosítékának felel meg."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. április 3-án.

a Bizottság részéről

Franz Fischler

a Bizottság tagja

[1] HL L 356., 1997.12.31., 13. o.

[2] HL L 148., 1968.6.28., 24. o.

[3] HL L 25., 1998.1.31., 42. o.

[4] HL L 143., 1995.6.27., 35. o.

[5] HL L 194., 1997.7.23., 5. o.

[6] HL L 331., 1988.12.2., 1. o.

--------------------------------------------------
A Bizottság 2365/98/EK rendelete

(1998. október 30.)

a marhahús-ágazatbeli behozatali és a kiviteli engedélyekre vonatkozó alkalmazási szabályokról szóló 1445/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1633/98/EK rendelettel [1] módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [2] és különösen annak 9. cikke (2) bekezdésére,

mivel a legutóbb a 759/98/EK rendelettel [3] módosított, a marha- és a borjúhús-ágazatbeli behozatali és kiviteli engedélyekre vonatkozó alkalmazási szabályokról és a 2377/80/EGK rendelet hatályon kívül helyezéséről szóló, 1995. június 26-i 1445/95/EK bizottsági rendelet [4] 7a. cikke részletes szabályokat állapít meg egyes, Kanadába való exportra szánt termékekre vonatkozó engedélyekre;

mivel azok a szabályok különösen a kiviteli engedélyek havonta történő kérelmezéséről és elosztásáról rendelkeznek; mivel a tapasztalatok azt mutatják, hogy többé nincs szükség ilyen időszakos jellegű rendszerre; mivel ennek megfelelően az 1445/95/EK rendeletet módosítani kell;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

Az 1445/95/EK rendelet 12a. cikke a következőképpen módosul:

1. a (6) bekezdést el kell hagyni;

2. a (7) bekezdés helyébe a következő szöveg lép:

"(7) Legkésőbb az engedélykérelmek benyújtása után három nappal a tagállamok elküldik a Bizottság számára a kérelmezők és a kérelmezett termékmennyiségek listáját.";

3. a (8) bekezdés helyébe a következő szöveg lép:

"(8) Ha a mennyiségek, amelyekre engedélykérelmet adtak be, meghaladják a rendelkezésre álló mennyiségeket, a Bizottság a kérelmezett mennyiségekre vonatkozóan egységes elfogadási százalékot állapít meg.";

4. a (9) bekezdés helyébe a következő szöveg lép:

"(9) Az engedélyt a kérelem napját követő 10. munkanapon adják ki."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1998. november 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. október 30-án.

a Bizottság részéről

Franz Fischler

a Bizottság tagja

[1] HL L 210., 1998.7.28., 17. o.

[2] HL L 148., 1968.6.28., 24. o.

[3] HL L 105., 1998.4.4., 7. o.

[4] HL L 143., 1995.6.27., 35. o.

--------------------------------------------------
A Bizottság 1563/98/EK rendelete

(1998. július 20.)

a feldolgozott spárgára vonatkozó egyedi intézkedések tekintetében a 2201/96/EK tanácsi rendelet részletes alkalmazási szabályainak megállapításáról szóló 956/97/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 2199/97/EK rendelettel [1] módosított, a feldolgozott gyümölcs- és zöldségfélék piacának közös szervezéséről szóló, 1996. október 28-i 2201/96/EK tanácsi rendeletre [2] és különösen annak 10. cikke (4) bekezdésére,

mivel a 956/97/EK bizottsági rendelet [3] előírja, hogy a reprezentatív társulások 1998. június 30-ig terjesszék elő a konkrét intézkedések programjait; mivel az említett rendelet 1. cikkének a) pontjában meghatározott reprezentatív társulások létrehozásához szükséges idő az eredetileg meghatározottnál hosszabbnak bizonyult; mivel ennek következtében szükségessé vált a fent említett határidő egy évvel való meghosszabbítása annak érdekében, hogy az említett rendeletet végre lehessen hajtani;

mivel az e rendeletben előírt intézkedések összhangban vannak a Feldolgozottgyümölcs- és Feldolgozottzöldség-piaci Irányítóbizottság véleményével,

ELFOGADTA EZT A RENDELETET:

1. cikk

A 956/97/EK rendelet 1. cikkének b) pontjában az "1998. június 30." helyébe "1999. június 30." lép.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. július 20-án.

a Bizottság részéről

Franz Fischler

a Bizottság tagja

[1] HL L 303., 1997.11.6., 1. o.

[2] HL L 297., 1996.11.21., 29. o.

[3] HL L 139., 1997.5.30., 10. o.

--------------------------------------------------
A Tanács 2250/1999/EK rendelete

(1999. október 22.)

az Új-Zélandról származó vajra vonatkozó vámkontingensről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére,

tekintettel a Bizottság javaslatára,

mivel:

(1) A többoldalú kereskedelmi tárgyalások uruguayi fordulója értelmében megkötött megállapodásokban említett és a CXL/Európai Közösségek jegyzékben szereplő közösségi engedmények 76667 tonna Új-Zélandról származó, legalább hathetes, legalább 80, de nem több mint 82 tömegszázalék zsírtartalmú, közvetlenül tejből vagy tejszínből előállított vajra vonatkozó vámkontingenst foglalnak magukban.

(2) Kétségbe vonták az úgynevezett "Ammix" – és "Spreadable" – eljárások alkalmazásával Új-Zélandon előállított vaj vámkontingens szerinti alkalmasságát.

(3) A jogbiztonság érdekében meg kell határozni, hogy a tejből vagy tejszínből, tárolt anyagok felhasználása nélkül előállított ilyen vaj nem zárható ki a vámkontingensből annak alapján, hogy olyan eljárás útján állítják elő, amelynek során a tejszín sűrített tejzsír és/vagy ilyen tejzsír frakcionálásának szakaszán mehet keresztül,

ELFOGADTA EZT A RENDELETET:

1. cikk

Az Új-Zélandról származó vaj vámkontingensének teljesítése céljából a "közvetlenül tejből vagy tejszínből előállított" kifejezés nem zárja ki a tejből vagy tejszínből, tárolt anyagok felhasználása nélkül, olyan egyetlen, önálló és megszakítás nélküli eljárással előállított vajat, amelynek során a tejszín sűrített tejzsír és/vagy ilyen tejzsír frakcionálásának szakaszán mehet keresztül.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1999. október 22-én.

a Tanács részéről

az elnök

S. Mönkäre

--------------------------------------------------
A BIZOTTSÁG 2754/99/EK RENDELETE

(1999. december 22.)

egyes intervenciós hivatalok birtokában lévő, a Közösségben élelmiszersegély céljából történő feldolgozásra szánt marhahús előre rögzített áron történő értékesítéséről szóló 822/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1633/98/EK rendelettel[1] módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre[2] és különösen annak 7. cikke (3) bekezdésére és 9. cikke (2) bekezdésére,

mivel:

(1) Egyes intervenciós hivatalok birtokában lévő, a Közösségben élelmiszersegély céljából történő feldolgozásra szánt marhahús előre rögzített áron történő értékesítéséről szóló, 1999 április 20-i 822/1999/EK bizottsági rendelet[3] az intervenciós termékek élelmiszersegély céljából történő értékesítéséről rendelkezett. Az a jótékonysági szervezet, amelynek a feldolgozott terméket szánták, kinyilvánította azt a szándékát, hogy az árut szétosztja egyes harmadik országokban. A helyi nehézségek azonban mindeddig megakadályozták a szétosztást. Annak érdekében, hogy elegendő idő álljon rendelkezésre az említett nehézségek leküzdéséhez, az érintett árura vonatkozó kiviteli engedélyek érvényességi idejét meg kell hosszabbítani.

(2) Az e rendeletben előírtintézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 822/1999/EK rendelet 5. cikke a következő (4) bekezdéssel egészül ki:

"(4) Az 1445/95/EK bizottsági rendelet* 8. cikkének (1) bekezdése ellenére az e rendelet alapján gyártott termékekre kiadott kiviteli engedélyek érvényességi ideje a 3719/88/EGK bizottsági rendelet** 21. cikkének (2) bekezdése értelmében a kiadás napjától számított 12 hónap.

* HL L 143., 1995.6.27., 35. o.

** HL L 331., 1988.12.2., 1. o."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet 1999. április 22-től kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. december 22-én.

a Bizottság részéről

Franz FISCHLER

a Bizottság tagja

[1] HL L 210., 1997.7.28., 17. o.

[2] HL L 148., 1968.6.28., 24. o.

[3] HL L 104., 1999.4.21., 9. o.
A Tanács 1602/1999/EK rendelete

(1999. július 19.)

a tej- és tejtermékpiac közös szervezésének a fogyasztói tejre vonatkozó kiegészítő szabályairól szóló 2597/97/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 37. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a 2597/97/EK rendelet [3] 4. cikkének d) pontja megállapítja, hogy a fogyasztói tej zsírmentes szárazanyag-tartalmának 8,50 %-nak (m/m), illetve 3,5 % (m/m) zsírtartalmú tej esetében ennél többnek kell lennie, illetve az ettől eltérő zsírtartalmú tej esetében azzal egyenértékűnek kell lennie; mivel megállapították, hogy a nyerstej néhány tagállamban nem éri el az év egy részére, illetve az egész évre meghatározott arányt; mivel ez a helyzet veszélyeztetheti a fogyasztói tejjel való ellátást a Közösség egyes régióiban; figyelembe véve az említett rendelet 3. cikkének (2) bekezdésében megállapított, a tej zsírmentes szárazanyag-tartalmának módosítására vonatkozó korlátozásokat, valamint az említett rendelet 4. cikkében megállapított egyéb kiegészítő szabályokat a 4. cikk d) pontját 1999. január 1-jei hatállyal el kell hagyni,

ELFOGADTA EZT A RENDELETET:

1. cikk

A 2597/97/EK rendelet 4. cikkének d) pontját el kell hagyni.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1999. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. július 19-én.

a Tanács részéről

az elnök

K. Hemilä

[1] HL C 70., 1999.3.13, 14. o.

[2] 1999. április 14-i vélemény (a Hivatalos Lapban még nem tették közzé).

[3] HL L 351., 1997.12.23., 13. o.

--------------------------------------------------
A Bizottság 2317/1999/EK rendelete

(1999. október 29.)

a 2081/92/EGK rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről szóló 1107/96/EK rendelet mellékletében az "Idiazábal" név termékleírásában szereplő adatok módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1068/97/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2], és különösen annak 9. cikkére,

mivel:

(1) A spanyol kormány a 2081/92/EGK rendelet 9. cikkével összhangban a legutóbb a 1070/1999/EK rendelettel [3] módosított 1107/96/EK bizottsági rendelettel [4]"Idiazábal" oltalom alatt álló eredetmegjelölésként bejegyzett elnevezés adatának módosítását kérelmezte. A módosítás az említett névvel jelölt sajt pH-értékét a jelenlegi 5,1–5,8 helyett 4,9–5,5-ben állapítja meg.

(2) A módosítási kérelem vizsgálata azt mutatta, hogy ez jelentéktelen módosítás. Ez a döntés e sajt pH-értéktartományának meghatározása érdekében végzett számos ellenőrzés eredményein alapul. Ezek az ellenőrzések azt bizonyították, hogy a név bejegyzésekor rögzített pH-értéktartomány nem egyezik meg teljesen a tényleges értékekkel. Emiatt ezt az értéktartományt módosítani kell, hogy az a valós helyzettel összhangban legyen. Ennek a módosításnak nincs hatása a szóban forgó termék és a körülhatárolt terület vagy különösen az érlelésre vonatkozó körülmények közötti összefüggésekre. Továbbá a módosítás nincs hatással más termelők jogaira sem.

(3) A 2081/92/EGK rendelet 9. cikkében foglalt eljárással összhangban a Bizottság az 1999. szeptember 9-i határozatában úgy határozott, hogy – mivel csak jelentéktelen módosításról van szó – az említett rendelet 6. cikkében megállapított eljárást nem kell alkalmazni.

(4) A Bizottság azt is számításba vette, hogy ez a módosítás megfelel a 2081/92/EGK rendeletnek. Az "Idiazábal" nevű sajt pH-értéktartományának módosítását ennek megfelelően be kell jegyezni és ki kell hirdetni,

ELFOGADTA EZT A RENDELETET:

1. cikk

Az "Idiazábal" oltalom alatt álló eredetmegjelöléssel ellátott sajt pH-értéktartományának a jelenlegi 5,1–5,8-ról a 4,9–5,5-re történő módosítását a 2081/92/EGK rendelet 6. cikkének (4) bekezdésével összhangban be kell jegyezni és ki kell hirdetni.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. október 29-én.

a Bizottság részéről

Franz Fischler

a Bizottság tagja

[1] HL L 156., 1997.6.13., 10. o.

[2] HL L 208., 1992.7.24., 1. o.

[3] HL L 130., 1999.5.26., 18. o.

[4] HL L 148., 1996.6.21., 1. o.

--------------------------------------------------
A Bizottság 1070/1999/EK rendelete

(1999. május 25.)

a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről szóló 1107/96/EK rendelet mellékletének módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1068/97/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 17. cikke (2) bekezdésére,

(1) mivel a görög kormány által a 2081/92/EGK rendelet 17. cikkének megfelelően bejelentett Φέτα (Feta) elnevezést a legutóbb az 590/1999/EK rendelettel [3] módosított 1107/96/EK bizottsági rendelettel [4] oltalom alatt álló eredetmegjelölésként bejegyezték;

(2) mivel a Bíróság 1999. március 16-án hozott ítéletében a Φέτα (Feta) elnevezés oltalom alatt álló eredetmegjelölésként való bejegyzése vonatkozásában érvénytelenítette az említett rendeletet, amelynek következtében ezt az elnevezést törölték az "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásból és az érintett rendelet mellékletéből,

ELFOGADTA EZT A RENDELETET:

1. cikk

(1) Az "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásból a Φέτα (Feta) elnevezést el kell hagyni.

(2) Az 1107/96/EK rendelet mellékletében az "EK-Szerződés II. mellékletében felsorolt, emberi fogyasztásra szánt termékek" című A részében a "Sajt" és a "Görögország" címszó alatt a "Φέτα (Feta) (OEM)" elnevezést el kell hagyni.

(3) A 2081/92/EGK rendelet 17. cikkének (3) bekezdésének megfelelően a Φέτα (Feta) elnevezés továbbra is oltalmat élvez nemzeti szinten, amíg bejegyzéséről újabb határozat nem születik.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. május 25-én.

a Bizottság részéről

Franz Fischler

a Bizottság tagja

[1] HL L 156., 1997.6.13., 10. o.

[2] HL L 208., 1992.7.24., 1. o.

[3] HL L 74., 1999.3.19., 8. o.

[4] HL L 148., 1996.6.21., 1. o.

--------------------------------------------------
Hivatalos Lap L 155 , 28/06/2000 o. 0038 - 0039



A Bizottság 1357/2000/EK rendelete (2000. június 27.) a baromfihús-ágazatban vámkontingensek megnyitásáról és kezeléséről szóló 1251/96/EK rendelet módosításáról AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a GATT XXIV. cikkének (6) bekezdése alapján folytatott tárgyalások eredményeként összeállított CXL engedményes listában meghatározott vámengedmények végrehajtásáról szóló, 1996. június 18-i 1095/96/EK tanácsi rendeletre [1] és különösen annak 1. cikkére, mivel: (1) A Kereskedelmi Világszervezet keretében a Közösség vállalta, hogy vámkontingenseket nyit a baromfihús-ágazat egyes termékeire; mivel ennek eredményeként meg kell állapítani az említett kontingensekre 2000. július 1-jétől alkalmazandó részletes szabályokat. (2) A legutóbb az 1327/1999/EK rendelettel [2] módosított 1251/96/EK bizottsági rendelet [3] az említett kontingensek 1999. július 1. és 2000. június 30. közötti időszakra vonatkozó kezeléséről rendelkezik; mivel ezért rendelkezni kell a kontingensek 2000. július 1. utáni kezeléséről. (3) Az e rendeletben előírt intézkedések összhangban vannak a Baromfihús- és Tojáspiaci Irányítóbizottság véleményével, ELFOGADTA EZT A RENDELETET: 1. cikk Az 1251/96/EK rendelet a következőképpen módosul: (1) Az 1. cikk helyébe a következő rendelkezés lép: "1. cikk Az I. mellékletben felsorolt behozatali vámkontingenseket az ugyanott feltüntetett termékcsoportokra és feltételekkel évente nyitják meg." (2) Az I. melléklet helyébe e rendelet melléklete lép. 2. cikk Ez a rendelet az Európai Közösségek Hivatalos Lapjában való kihirdetésének napján lép hatályba. Ezt a rendeletet 2000. július 1-jétől kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2000. június 27-én. a Bizottság részéről Franz Fischler a Bizottság tagja [1] HL L 146., 1996.6.20., 1. o. [2] HL L 157., 1999.6.24., 37. o [3] HL L 161., 1996.6.29., 136. o. -------------------------------------------------- MELLÉKLET " MELLÉKLET (tonna) | Csoport száma | KN-kód | Alkalmazandó vám (EUR/tonna) | Vámkontingens 20 00.07.01-től | P 1 | 02071110 | 131 | 6200 | 02071130 | 149 | 02071190 | 162 | 02071210 | 149 | 02071290 | 162 | P 2 | 02071310 | 512 | 4000 | 02071320 | 179 | 02071330 | 134 | 02071340 | 93 | 02071350 | 301 | 02071360 | 231 | 02071370 | 504 | 02071420 | 179 | 02071430 | 134 | 02071440 | 93 | 02071460 | 231 | P 3 | 02071410 | 795 | 700 | P 4 | 02072410 | 170 | 1000 | 02072490 | 186 | 02072510 | 170 | 02072590 | 186 | 02072610 | 425 | 02072620 | 205 | 02072630 | 134 | 02072640 | 93 | 02072650 | 339 | 02072660 | 127 | 02072670 | 230 | 02072680 | 415 | 02072730 | 134 | 02072740 | 93 | 02072750 | 339 | 02072760 | 127 | 02072770 | 230 | " --------------------------------------------------